CELEX: 32014D0332
Language: fi
Date: 2014-06-04 00:00:00
Title: 2014/332/EU: Komission täytäntöönpanopäätös, annettu 4 päivänä kesäkuuta 2014 , päätösten 92/260/ETY, 93/197/ETY ja 2004/211/EY liitteiden muuttamisesta siltä osin kuin on kyse rekisteröityjen hevosten tuontiin Intian alueen tietyistä osista sovellettavista eläinten terveyttä ja eläinlääkärintodistuksia koskevista vaatimuksista (tiedoksiannettu numerolla C(2014) 3582)  ETA:n kannalta merkityksellinen teksti

6.6.2014   
            
            
               FI
            
            
               Euroopan unionin virallinen lehti
            
            
               L 167/52
            
         KOMISSION TÄYTÄNTÖÖNPANOPÄÄTÖS,
   annettu 4 päivänä kesäkuuta 2014,
   päätösten 92/260/ETY, 93/197/ETY ja 2004/211/EY liitteiden muuttamisesta siltä osin kuin on kyse rekisteröityjen hevosten tuontiin Intian alueen tietyistä osista sovellettavista eläinten terveyttä ja eläinlääkärintodistuksia koskevista vaatimuksista
   
      
         (tiedoksiannettu numerolla C(2014) 3582)
      
   
   (ETA:n kannalta merkityksellinen teksti)
   
      (2014/332/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY (1) ja erityisesti sen 17 artiklan 3 kohdan a alakohdan,
   ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 30 päivänä marraskuuta 2009 annetun neuvoston direktiivin 2009/156/EY (2) ja erityisesti sen 12 artiklan 1 ja 4 kohdan, 15 artiklan a alakohdan, 16 artiklan 2 kohdan, 19 artiklan johdantolauseen sekä 19 artiklan a ja b alakohdan,
   sekä katsoo seuraavaa:
   
               (1)
            
            
               Direktiivissä 2009/156/EY vahvistetaan eläinten terveyttä koskevat vaatimukset, joita sovelletaan elävien hevoseläinten tuonnissa unioniin. Siinä säädetään, että hevoseläinten tuonti unioniin on sallittua ainoastaan niistä kolmansista maista, jotka täyttävät tietyt eläinten terveyttä koskevat vaatimukset.
            
         
               (2)
            
            
               Komission päätöksessä 92/260/ETY (3) vahvistetaan eläinten terveyttä koskevat vaatimukset ja eläinlääkärintodistuksia koskevat vaatimukset, joita sovelletaan rekisteröityjen hevosten tilapäisessä tuonnissa unioniin alle 90 päivän ajaksi kolmansista maista, jotka on luokiteltu kyseisen päätöksen liitteessä I vahvistettuihin terveysluokitusryhmiin. Kyseisen päätöksen liitteessä II vahvistetaan mallit eläinten terveystodistuksille, joiden on oltava vastaaviin terveysluokitusryhmiin luokitelluista kolmansista maista saapuvien eläinten mukana.
            
         
               (3)
            
            
               Komission päätöksessä 93/197/ETY (4) vahvistetaan eläinten terveyttä koskevat vaatimukset ja eläinlääkärintodistuksia koskevat vaatimukset, joita sovelletaan rekisteröityjen hevoseläinten sekä jalostukseen ja kasvatukseen tarkoitettujen hevoseläinten tuonnissa unioniin kolmansista maista, jotka on luokiteltu kyseisen päätöksen liitteessä I vahvistettuihin terveysluokitusryhmiin. Kyseisessä liitteessä vahvistetaan myös hevoseläinten luokat, joita kustakin kolmannesta maasta saa tuoda. Kyseisen päätöksen liitteessä II vahvistetaan mallit eläinten terveystodistuksille, joiden on oltava vastaaviin terveysluokitusryhmiin luokitelluista kolmansista maista saapuvien eläinten mukana.
            
         
               (4)
            
            
               Komission päätöksessä 2004/211/EY (5) vahvistetaan niiden kolmansien maiden tai aluejakoa sovellettaessa kolmansien maiden osien luettelo, joista jäsenvaltiot sallivat hevoseläinten ja hevoseläinten siemennesteen, munasolujen ja alkioiden tuonnin, sekä muut tällaisessa tuonnissa sovellettavat edellytykset. Luettelo on kyseisen päätöksen liitteessä I.
            
         
               (5)
            
            
               Käytettävissä olevien tietojen mukaan Intian katsotaan olevan afrikkalaisesta hevosrutosta vapaa unionin lainsäädännön mukaisesti, ja viimeinen afrikkalaisen hevosruton tapaus ilmoitettiin vuonna 1963. Lisäksi Intian katsotaan olleen kahden vuoden ajan vapaa venezuelalaisesta hevosen enkefalomyeliitista, jonka esiintymisestä kyseisessä maassa ei ole koskaan ilmoitettu. Intian alueen osissa esiintyy kuitenkin räkätautia, eikä astumataudin esiintymisestä ole tietoa.
            
         
               (6)
            
            
               Kun otetaan huomioon hevoseläimiin tarttuvien tautien epidemiologinen tilanne Intiassa, kyseinen kolmas maa olisi luokiteltava päätösten 92/260/ETY ja 93/197/ETY liitteessä I vahvistettuun terveysluokitusryhmään C.
            
         
               (7)
            
            
               Koska räkätautitartunnan saamisen riski on pienempi rekisteröidyillä hevosilla, hevoseläinten tuonti unioniin olisi rajattava ainoastaan rekisteröityihin hevosiin, ja olisi vaadittava, että näille unioniin tuotaville rekisteröidyille hevosille tehdään päätösten 92/260/ETY ja 93/197/ETY mukaisesti testit räkätaudin ja astumataudin toteamiseksi. Kyseisten päätösten liitteessä II vahvistetuissa eläinten terveystodistusten mallissa ”C” olisi sen vuoksi mainittava nämä testit kyseisten Intiasta tuotavien rekisteröityjen hevosten osalta.
            
         
               (8)
            
            
               Päätöksen 92/260/ETY ja päätöksen 93/197/ETY liitteitä I ja II olisi sen vuoksi muutettava.
            
         
               (9)
            
            
               Intia ilmoitti komissiolle 31 päivänä joulukuuta 2013 päivätyllä kirjeellä perustaneensa hevoseläinten taudeista vapaan vyöhykkeen, jonka sijaintina on Remount and Veterinary Corps (RVC) Centre, Meerut Cantonment, District Meerut, Division Meerut Uttar Pradeshin osavaltiossa, ja toimitti direktiivin 2009/156/EY 12 artiklassa vaadittavat takeet.
            
         
               (10)
            
            
               Siihen saakka, kunnes komission tarkastuskäynnin tulokset saadaan, ja kun otetaan huomioon Intian halu osallistua Ranskan Normandiassa elokuussa 2014 pidettäviin Fédération Equestre Internationale -liiton (FEI) World Equestrian Games -kilpailuihin, Intiassa perustettu hevoseläinten taudeista vapaa vyöhyke olisi hyväksyttävä tilapäisesti lokakuuhun 2014 saakka.
            
         
               (11)
            
            
               Aluejakoon olisi sisällytettävä myös pääsyreitit rekisteröityjen hevosten siirtämiselle hevoseläinten taudeista vapaalta vyöhykkeeltä lähimmälle kansainväliselle lentoasemalle, jonka osalta Intia on esittänyt vakiotoimintamenetelmät ja bioturvallisuustoimenpiteet.
            
         
               (12)
            
            
               Päätöksen 2004/211/EY liitettä I olisi sen vuoksi muutettava.
            
         
               (13)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 92/260/ETY liitteet I ja II tämän päätöksen liitteen I mukaisesti.
   2 artikla
   Muutetaan päätöksen 93/197/ETY liitteet I ja II tämän päätöksen liitteen II mukaisesti.
   3 artikla
   Muutetaan päätöksen 2004/211/EY liite I tämän päätöksen liitteen III mukaisesti.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 4 päivänä kesäkuuta 2014.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EYVL L 268, 14.9.1992, s. 54.
   
      (2)  EUVL L 192, 23.7.2010, s. 1.
   
      (3)  Komission päätös 92/260/ETY, tehty 10 päivänä huhtikuuta 1992, eläinten terveyttä koskevista vaatimuksista ja eläinlääkärintodistuksista rekisteröityjen hevosten tilapäisessä tuonnissa (EYVL L 130, 15.5.1992, s. 67).
   
      (4)  Komission päätös 93/197/ETY, tehty 5 päivänä helmikuuta 1993, eläinten terveyttä koskevista vaatimuksista ja eläinlääkärintodistuksista rekisteröityjen hevosten sekä jalostukseen ja kasvatukseen tarkoitettujen hevosten tuonnissa (EYVL L 86, 6.4.1993, s. 16).
   
      (5)  Komission päätös 2004/211/EY, tehty 6 päivänä tammikuuta 2004, niiden kolmansien maiden ja kolmansien maiden alueiden osien alueiden luettelosta, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin, sekä päätösten 93/195/ETY ja 94/63/EY muuttamisesta (EUVL L 73, 11.3.2004, s. 1).
   
      LIITE I
      Muutetaan päätöksen 92/260/ETY liitteet I ja II seuraavasti:
      
                  1)
               
               
                  Korvataan liitteessä I oleva terveysluokitusryhmään C luokiteltujen kolmansien maiden luettelo seuraavasti:
                  ”Terveysluokitus C (1)
                  Kanada (CA), Kiina (3) (CN), Hongkong (HK), Intia (3) (IN), Japani (JP), Korean tasavalta (KR), Macao (MO), Malesian niemimaa (MY), Singapore (SG), Thaimaa (TH), Amerikan yhdysvallat (US)”
               
            
                  2)
               
               
                  Korvataan liitteessä II olevan terveystodistuksen mallissa C olevan III jakson l kohta seuraavasti:
                  
                              ”l)
                           
                           
                              Jos hevonen tulee Kiinasta (1) (3), Intiastaa (1) (3) tai Thaimaasta (3), sille on tehty komplementin sitoutumistesti räkätaudin ja astumataudin toteamiseksi ja testistä on saatu negatiivinen tulos seerumilaimennoksella 1:10 verinäytteestä, joka kerättiin 10 päivän kuluessa ennen vientiä … a (4) (5).”
                           
                        
            
   
      LIITE II
      Muutetaan päätöksen 93/197/ETY liitteet I ja II seuraavasti:
      
                  1)
               
               
                  Korvataan liitteessä I oleva terveysluokitusryhmään C luokiteltujen kolmansien maiden luettelo seuraavasti:
                  ”Terveysluokitus C (1)
                  Kanada (CA), Kiina (2) (3) (CN), Hongkong (3) (HK), Intia (2) (3) (IN), Japani (3) (JP), Korean tasavalta (3) (KR), Macao (3) (MO), Malesian niemimaa (3) (MY), Singapore (3) (SG), Thaimaa (3) (TH), Amerikan yhdysvallat (US)”
               
            
                  2)
               
               
                  Korvataan liitteessä II olevan terveystodistuksen mallissa C olevan III jakson m kohta seuraavasti:
                  
                              ”m)
                           
                           
                              Jos hevonen tulee Kiinasta (1) (3), Intiasta (1) (3) tai Thaimaasta (3), sille on tehty komplementin sitoutumistesti räkätaudin ja astumataudin toteamiseksi ja testistä on saatu negatiivinen tulos seerumilaimennoksella 1:10 verinäytteestä, joka kerättiin 10 päivän kuluessa ennen vientiä … (4).”
                           
                        
            
   
      LIITE III
      Muutetaan päätöksen 2004/211/EY liite I seuraavasti:
      
                  1)
               
               
                  lisätään seuraava rivi ISO-maakodien järjestyksessä:
                  
                              ”IN
                           
                           
                              Intia
                           
                           
                              IN-0
                           
                           
                              Koko maa
                           
                           
                              C
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                               
                           
                        
                              IN-1
                           
                           
                              Hevoseläinten taudeista vapaa vyöhyke, jonka sijaintina on Remount and Veterinary Corps (RVC) Centre, Meerut Cantonment, District Meerut, Division Meerut, Uttar Pradeshin osavaltiossa, mukaan luettuna tieväylä New Delhin lentokentältä ja lentokentälle
                              (ks. jäljempänä oleva 6 kehys)
                           
                           
                              C
                           
                           
                              X
                           
                           
                              —
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              Voimassa 31. lokakuuta 2014 asti”
                           
                        
            
                  2)
               
               
                  Lisätään 6 kehys seuraavasti:
                  
                              ”6 kehys
                           
                           
                               
                           
                        
                              IN
                           
                           
                              Intia
                           
                           
                              IN-1
                           
                           
                              Hevoseläinten taudeista vapaa vyöhyke, jonka sijaintina on Remount and Veterinary Corps (RVC) Centre, Meerut Cantonment, District Meerut, Division Meerut, Uttar Pradeshin osavaltiossa (sijainti: 29.028893, 77.731018 tai +29° 01′ 44,01″, +77° 43′ 51,66″), jota ympäröi 10 kilometrin laajuinen valvontavyöhyke, mukaan luettuna pääsy Indira Gandhi International Airport New Delhi -lentokentälle seuraavaa reittiä: Roorkee Road, Mawana Road, Delhi Road, valtakunnallinen maantie nro 58, Hapur Road (57), GT Road, Dharampura Road, Eastern Approach Road, Yudister Setu, Lala Hardev Sahai Marg, Mahatma Road, Vandemataram Marg, valtakunnallinen maantie nro 8, Airport Road, Ullan Batar Marg.”